recursal/SuperWikiNEXT-32B huggingface dataset:
**ভোলানাথ বরুয়া মহাবিদ্যালয়** বা সংক্ষেপে *বি. বরুয়া কলেজ* (en: B. Borooah College) হচ্ছে আসাম-এর কামরূপ মহানগর জেলাতে অবস্থিত একটি অগ্রণী শিক্ষা প্রতিষ্ঠান। আসাম তথা ভারতের প্রখ্যাত উদ্যোগী ভোলানাথ বরুয়াকে শ্রদ্ধা জানিয়ে এই শিক্ষা প্রতিষ্ঠান স্থাপন করা হয়েছিল৷ ১৯৪৩ সালে লোকপ্রিয় গোপীনাথ বরদলৈ-এর নেতৃত্বে স্থাপিত হওয়া প্রতিষ্ঠানটির প্রথম সভাপতি এবং অধ্যক্ষ বরদলৈই ছিলেন। দ্বিতীয় মহাযুদ্ধের সময় স্থাপিত হওয়া শিক্ষা প্রতিষ্ঠানটির শ্রেণীসমূহ প্রথমে নৈশ সময়ে ছিল। শিক্ষা প্রতিষ্ঠানটি গুয়াহাটি বিশ্ববিদ্যালয়-এর অন্তর্গত৷ NAAC থেকে 'এ' গ্রেডপ্রাপ্ত শিক্ষা প্রতিষ্ঠানটির বর্তমান অধ্যক্ষ হচ্ছেন ড০ সত্যেন্দ্র নাথ বর্মন৷

ইতিহাস
------

১৯৪৩ সালের ১৩ সেপ্টেম্বর থেকে মহাবিদ্যালয়টিতে শ্রেণীসমূহ আরম্ভ হয়েছিল। প্রথম পর্যায়ে মাত্র ১৫ শিক্ষার্থী দিয়ে আরম্ভ হওয়া শিক্ষা প্রতিষ্ঠানটির শ্রেণীসমূহ কামরূপ একাডেমী উচ্চতর মাধ্যমিক বিদ্যালয়ে হয়েছিল। তখন শ্রেণীসমূহ নৈশকালীন ছিল। দরিদ্র শ্রেণীর ছেলে-মেয়েদের শিক্ষা প্রদান করার উদ্দেশ্যে শিক্ষা প্রতিষ্ঠানটির প্রতিষ্ঠাতারা কলেজটি রাতের সময় খুলেছিলেন। যাতে দিনের সময় ছেলে-মেয়েরা জীবিকার সন্ধান করে রাতে পড়াশুনা করতে পারে। ভারত রত্ন প্রাপ্ত লোকপ্রিয় গোপীনাথ বরদলৈ শিক্ষা প্রতিষ্ঠানটির প্রথম অধ্যক্ষ ছিলেন। তারপর শিক্ষাপ্রতিষ্ঠানটির দায়িত্ব সামলান একজন বলিষ্ঠ রাজনীতিবিদ হেম বরুয়া।

অধ্যক্ষের তালিকা
----------------

১৯৪৩ সাল থেকে ২০২০ সাল পর্যন্ত মহাবিদ্যালয়টিতে মোট চৌদ্দজন অধ্যক্ষ কার্যনির্বাহ করেছেন।

| ক্রমিক নং | অধ্যক্ষ | কার্যকাল |
| --- | --- | --- |
| ১ | গোপীনাথ বরদলৈ |  |
| ২ | হেম বরুয়া |  |
| ৩ | অধ্যাপক সুরেন্দ্র মোহন দাস |  |
| ৪ | ড০ প্রমোদ চন্দ্র ভট্টাচার্য |  |
| ৫ | প্রসন্ন কুমার শর্মা |  |
| ৬ | দুলাল চন্দ্র বরঠাকুর |  |
| ৭ | এইচ. সি. ডেকা |  |
| ৮ | ডি.কে. চৌধুরী (ভারপ্রাপ্ত) |  |
| ৯ | বন্তি চৌধুরী (ভারপ্রাপ্ত) |  |
| ১০ | ড০ রেখা ডেকা |  |
| ১১ | ড০ সুনীল পবন বরুয়া |  |
| ১২ | মাধুরিমা দাস ডেকা (ভারপ্রাপ্ত) |  |
| ১৩ | ড০ দীনেশ বৈশ্য |  |
| ১৪ | ড° সত্যেন্দ্র নাথ বর্মন |

বিভাগ এবং পাঠক্রমসমূহ
---------------------

বি. বরুয়া মহাবিদ্যালয়ে উচ্চতর মাধ্যমিকের শিক্ষার্থীদের জন্য কলা, বিজ্ঞান এবং বাণিজ্য (স্ব-সমর্থিত) বিভাগ আছে। স্নাতক পাঠক্রমেও কলা, বিজ্ঞান এবং বাণিজ্য (স্ব-সমর্থিত) বিভাগ আছে। তদুপরি স্বসমর্থিত ব্যবস্থায় তথ্য-প্রযুক্তিবিদ্যায় বিজ্ঞান স্নাতক, ব্যাচেলর ইন বিজিনেস ম্যানেজমেন্টের পাঠক্রম আছে। জীববিজ্ঞান, রসায়ন বিজ্ঞান এবং প্রাণীবিজ্ঞানে স্নাতকোত্তর পাঠক্রমের সুবিধা আছে। 

কলা এবং বিজ্ঞান বিভাগের অন্তর্গত শাখাসমূহ হচ্ছে-

|  |  |
| --- | --- |
| 
**কলা বিভাগ**
* ইংরাজী
* অসমীয়া
* হিন্দী
* বাংলা
* শিক্ষা
* অর্থনীতি বিজ্ঞান
* রাজনীতি বিজ্ঞান
* দর্শন
* ইতিহাস
* সংস্কৃত

  | **বিজ্ঞান বিভাগ*** পদার্থ বিজ্ঞান
* রসায়ন বিজ্ঞান
* গণিত
* ভূতত্ত্ব বিজ্ঞান
* উদ্ভিদ বিজ্ঞান
* প্রাণী বিজ্ঞান

  |

অন্যান্য সুবিধা
---------------

মহাবিদ্যালয়টিতে ছাত্র-ছাত্রীদের থাকা-খাওয়ার সুবিধার জন্য হোষ্টেল, ব্যায়ামাগার, ক্যান্টিন, গ্রন্থাগার, কম্পিউটার কেন্দ্রের সুব্যবস্থা আছে।  উল্লেখযোগ্য যে, মহাবিদ্যালয়টির গ্রন্থাগারে চল্লিশ হাজারেরও অধিক গ্রন্থ আছে।

স্বীকৃতি
--------

ভোলানাথ বরুয়া মহাবিদ্যালয় গুয়াহাটি বিশ্ববিদ্যালয়ের অধীনে৷ উল্লেখযোগ্য যে জাতীয় মূল্যাকংন এবং স্বীকৃতি সংস্থা সংক্ষেপে NAAC এটি মহাবিদ্যালয়টিকে **A** গ্রেড প্রদান করেছে।

তথ্যসূত্র
---------

1. 1 2  "ABOUT US"। সংগ্রহের তারিখ ১৭ এপ্রিল ২০২০।
2. ↑   | title=ABOUT US | accessdate=17 April 2020}}
3. ↑
4. ↑
5. ↑
**টুর্ন- আন্ড স্পোর্টভেরিন হার্টবার্গ** (জার্মান: *Turn- und Sportverein Hartberg*, ইংরেজি: TSV Hartberg; এছাড়াও **টিএসভি হার্টবার্গ** অথবা শুধুমাত্র **হার্টবার্গ** নামে পরিচিত) হচ্ছে হার্টবার্গ ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯৪৬ সালের ২৯শে এপ্রিল তারিখে প্রতিষ্ঠিত হয়েছে। টিএসভি হার্টবার্গ তাদের সকল হোম ম্যাচ হার্টবার্গের প্রোফার্টিল এরিনা হার্টবার্গে খেলে থাকে; যার ধারণক্ষমতা হচ্ছে ৪,৫০০। বর্তমানে এই ক্লাবের ম্যানেজারের দায়িত্ব পালন করছেন মার্কুস শপ এবং সভাপতির দায়িত্ব পালন করছেন ব্রিগিট্টে আনার্ল। অস্ট্রীয় রক্ষণভাগের খেলোয়াড় সিগফ্রাইড রাসভাল্ডার এই ক্লাবের অধিনায়কের দায়িত্ব পালন করছেন।

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ৮ জুলাই ২০২০।
2. ↑  "ম্যানেজার এবং অন্যান্য কর্মকর্তা"। *ট্রান্সফারমার্কেট*। সংগ্রহের তারিখ ৮ জুলাই ২০২০।
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ৮ জুলাই ২০২০।
4. ↑  "বর্তমান দল"। *ট্রান্সফারমার্কেট*। সংগ্রহের তারিখ ৮ জুলাই ২০২০।

বহিঃসংযোগ
---------

* প্রাতিষ্ঠানিক ওয়েবসাইট (জার্মান)

টেমপ্লেট:টিএসভি হার্টবার্গ
টেমপ্লেট:অস্ট্রীয় ফুটবল বুন্দেসলিগা

প্রবেশদ্বার: ফুটবল
টি বোর্ড, ভারত সংস্থার প্রধান কার্যালয় বি.বি.ডি. বাগ, কলকাতা
**টি বোর্ড, ভারত** হল ভারত সরকারের একটি রাষ্ট্রীয় সংস্থা, যে সংস্থা প্রতিষ্ঠিত হয়েছে ভারতে চা চাষ, প্রক্রিয়াকরণের স্বার্থে প্রচার এবং দেশীয় বাণিজ্যের পাশাপাশি বিদেশে রপ্তানি বাড়ানোর কাজ করার জন্যে। টি অ্যাক্ট, ১৯৫৩ কার্যকর করার মধ্যে দিয়ে এই সংস্থা প্রতিষ্ঠিত হয়েছিল। টি বোর্ডের সদর দপ্তর হল কলকাতায় (পূর্বতন কলিকাতা)। সংস্থার সহ-সভাপতি হিসেবে শীর্ষে আছেন মিস্টার পি. কে. সাহু, আইওএফএস এবং সংস্থার কাজকর্ম নিচে উল্লেখিত অন্যান্য কয়েকটা স্থায়ী কমিটিতে বিভক্ত; যেমন, নির্বাহী কমিটি, উন্নয়ন কমিটি, শ্রমিক কল্যাণ কমিটি এবং রপ্তানি উন্নয়ন কমিটি।

টি বোর্ড, ভারত এই সংস্থার দায়িত্ব হল নির্দিষ্ট চা ব্যবসায়ীদের মধ্যে যারা চা রপ্তানি করে তাদের শংসাপত্র দেওয়া। এই শংসাপত্র প্রদানের উদ্দেশ্য হচ্ছে আসল চায়ের উৎপত্তিকে নিশ্চিত করে জুয়াচুরি কমানো; উদাহরণ স্বরূপ, যাঁরা দার্জিলিংয়ে বিরল চায়ের ফসল ফলান, সেই চায়ের ওপর প্রতারণামূলক লেবেলিংয়ের বহর কম করা। বিশ্বের বাজারে অতিরিক্ত পরিমাণ[]  'নকল' দার্জিলিং চা বিক্রির সঙ্গে সম্পর্কযুক্ত রপ্তানিকারকরা হল এক ভগ্নাংশ, যারা এই অঞ্চলের বৈধ ব্যবসায়ী হিসাবে চা বোর্ড, ভারত দ্বারা লাইসেন্সপ্রাপ্ত সেই কাজের সম্পূর্ণ বিরোধিতা করে ।

টি বোর্ড, ভারত যেসব কাজ করে সেগুলো হল, বিভিন্ন ধরনের চায়ের উৎপাদন এবং তাদের উৎপাদনশীলতা অনুমোদন, গবেষণা সংস্থাগুলোকে আর্থিক সহায়তা দান এবং চা বাক্‌শো বন্দি করা কাজের অগ্রগতি পর্যবেক্ষণ করা, কেননা, এটা স্বাস্থ্য ভালো রাখার উপকারী দিকগুলোর সঙ্গে সম্পর্ক যুক্ত।

এই সংস্থা যেসব বিষয়ে সমন্বয় সাধন করে তা হল: গবেষণা প্রতিষ্ঠান, চায়ের বাণিজ্য এবং সরকারি সংস্থাসমূহ, বৈশ্বিক শিল্পে চা বাণিজ্যকে প্রযুক্তিগত সহায়তা নিশ্চিতকরণ।

কলকাতা, লন্ডন, মস্কো এবং দুবাই শহরে টি বোর্ড, ভারত সংস্থার কার্যালয় আছে। ১৯৬০ এবং ১৯৭০ খ্রিস্টাব্দের দশকে নিউইয়র্ক সিটিতে চা বোর্ডের একটা কার্যালয় ছিল। ১৯৬০ থেকে ১৯৬৩ খ্রিস্টাব্দ পর্যন্ত মিসটার পিভি রামাস্বামী নিউইয়র্ক কার্যালয়ের প্রথম অধিকর্তা ছিলেন এবং ১৯৭৩ থেকে ১৯৭৫ পর্যন্ত তিনি এই সংস্থার প্রধান হয়ে ফিরে এসেছিলেন।

আরো দেখুন
---------

* আসাম চা
* দার্জিলিং চা
* ইন্ডিয়ান টি অ্যাসোসিয়েশন
* চা
* টকলাই চা গবেষণা ইনস্টিটিউট

তথ্যসূত্র
---------

1. ↑  "The Official Website of Tea Board India"। *teaboard.gov.in*।
2. ↑  "Metal headache: Commodity rally will put pressure on operating margins"। *Business Standard*।
3. ↑  "Tea board IAS tussle"। *telegraphindia.com*।
4. ↑  "Egypt proposes creation of tea brand to boost ties with India"। *Business Standard*। ২৪ মার্চ ২০১৬।
5. ↑
6. ↑  "Identity crisis for Darjeeling Tea"। *Rediff*। সংগ্রহের তারিখ ২০১৫-১২-১৮।

সূত্রসমূহ
---------

* চা বোর্ড ভারত স্ব-বিবরণ
* সারিন, রেখা; কাপুর, রাজন (২০১৪)। *চায় : দ্য এক্সপিরিয়েন্স অব ইন্ডিয়ান টি*। নিয়োগী বুকস, ইন্ডিয়া। আইএসবিএন ৯৭৮৯৩৮১৫২৩৯১৯ `|আইএসবিএন=` এর মান পরীক্ষা করুন: invalid character (সাহায্য)। 9789381523919
A short video about *Mheibes*
**মেহবিস** (আরবি: **محيبس**‎‎) হচ্ছে একটি ঐতিহ্যবাহী খেলা, যা দুটি দলের মধ্যে আয়োজিত হয়ে থাকে। এটি বেশিরভাগ ক্ষেত্রে আরব মাশরিক এবং বিশেষত ইরাকে আয়োজিত হয় থাকে এবং এটি প্রায় ইংরেজ খেলা আপ জেঙ্কিন্সের মতো।

মেহবিস শব্দটি **মিহবেস** (আরবি: **محبس**‎‎) শব্দের মতো, যার অর্থ আংটি। এই খেলাটিতে দুটি দল খেলে থাকে, প্রতিটি দল অপর থেকে একটি আংটি লুকানোর চেষ্টা করে। একজন খেলোয়াড় আংটিটি অন্য একজন খেলোয়াড়কে দেওয়ার মাধ্যমে এই খেলাটি শুরু হয়, একই সাথে উক্ত দলের খেলোয়াড় এটি নিশ্চিত করতে সচেস্ত যেন বিপরীত দল না জানতে পারে যে কার কাছে আংটিটি রয়েছে।

বিপরীত দলের অবশ্যই এমন খেলোয়াড়কে চিহ্নিত করতে হবে যার কাছে আংটিটি রয়েছে এবং এই কাজের জন্য তাদের কাছে মাত্র একটি সুযোগ থাকে। এই ব্যক্তি নির্ধারণের সিদ্ধান্তটি প্রতিটি দলের সদস্যের মুখের ভাবভঙ্গির উপর ভিত্তি করে নেওয়া হয়ে থাকে। যদি বিপরীত দলের খেলোয়াড় মনে করে যে কোন নির্দিষ্ট খেলোয়াড়ের কাছে আংটিটি নেই, তবে তারা তাকে বাতিল করতে পারে, এর মাধ্যমে তিনি যতখুশি অত খেলোয়াড় বাতিল করতে পারেন।

যখন আংটিধারী খেলোয়াড়কে বাতিল বলে ঘোষণা করে থাকে, তখন উক্ত খেলোয়াড় *বাত* (আরবি: **بات**‎‎) নামক একটি শব্দ উচ্চস্বরে বলে থাকে, যার ইরাকি উপভাষায় অর্থ হচ্ছে "ঘুম থেকে উঠা" বা "রাত্রে জেগে থাকা"। অতঃপর আংটিটি পুনরায় লুকানো হয়।

তথ্যসূত্র
---------

* মেহবিস – রমজান মাসে ইরাকের একটি ঐতিহ্যবাহী খেলা[*স্থায়ীভাবে অকার্যকর সংযোগ*] - প্রশান্ত রাও

| * দে
* স
রমজান |
| --- |
| বিবরণ | 
* রমজান (পঞ্জিকা মাস)
* রোজা
	+ রমজানে রোজা
* ফিতরা
	+ ফিদিয়া এবং কাফফারা

 |  |
| খাবার | 
* সেহরি (সূর্যোদয়ের পূর্বে)
* ইফতার (সূর্যাস্তের পর)

 |
| ইবাদত ও মনোযোগ | 
* তারাবীহ
* ইতিকাফ
* লাইলাতুল-কদর
* জুমু'আহ-তুল-বিদা
* ঈদুল ফিতর
* লাইলাতুল জাইজা

 |
| রমজানের সংষ্কৃতি | 
* খেজুর
* চাঁদ রাত
* ফাস্ট-এ-থন
* ক্বরক্বি'য়ান
* মেহবিস
* রমজানের তাবু
* চাঁদ রাত
* ফানুস রমজান
* ক্বরক্বি'য়ান
* মেহবিস
* ফাওয়াজের রমজান

 |
এই মুহূর্তে ভৌগোলিক নিরক্ষরেখা নিরক্ষীয় সমতলের সাথে প্রায় ২৩.৪৪° কোণে আনত। ছবিটিতে পৃথিবীর অক্ষীয় আনতি, ঘূর্ণন অক্ষ এবং কক্ষীয় সমতলের মধ্যে সম্পর্ক দেখানো হয়েছে।
অন্ধকার ও মেঘমুক্ত আকাশের দিকে তাকালে অসংখ্য জ্যোতিষ্ক চোখে পড়ে যাদেরকে অত্যন্ত দূরত্বের কারণে একটি বিরাট ব্যাসার্ধের গোলকের পৃষ্ঠের কিছু স্থির বিন্দু বলে ভ্রম হয়, যেখানে পৃথিবী পৃষ্ঠে দণ্ডায়মান দর্শক কেবলমাত্র গোলকের উপরের অর্ধাংশই দেখতে পান। কল্পিত এ গোলককেই খ-গোলক বলা হয়। **ভৌগোলিক নিরক্ষরেখা** হল পৃথিবীর খ-গোলকের পৃষ্ঠে কল্পিত সেই মহাবৃত্ত যার অবস্থান পৃথিবীর নিরক্ষীয় সমতলে। এই প্রসঙ্গ সমতল হল নিরক্ষীয় স্থানাঙ্ক ব্যবস্থার ভিত্তি। অন্য কথায়, মহাকাশে পৃথিবীর নিরক্ষরেখার বিমূর্ত অভিক্ষেপই ভৌগোলিক নিরক্ষরেখা। পৃথিবীর অক্ষীয় আনতির (axial tilt) কারণে, ভৌগোলিক নিরক্ষরেখা এই মুহূর্তে সূর্যপথের (ecliptic) তথা পৃথিবীর কক্ষীয় সমতলের সাপেক্ষে প্রায় ২৩.৪৪° কোণে হেলে রয়েছে। ভৌগোলিক নিরক্ষরেখার এই হেলে থাকার পরিমাণ অর্থাৎ আনতি গত ৫০ লক্ষ বছর ধরে ২২.০° থেকে ২৪.৫° পর্যন্ত পরিবর্তিত হয়েছে।

পৃথিবীর নিরক্ষরেখায় দণ্ডায়মান কোন পর্যবেক্ষক ভৌগোলিক নিরক্ষরেখাকে ঠিক তার মাথার উপরে সুবিন্দু দিয়ে একটি অর্ধবৃত্তাকার পথে যেতে দেখবেন। পর্যবেক্ষক নিরক্ষরেখা থেকে সরে গিয়ে উত্তর বা দক্ষিণ দিকে গমন করলে ভৌগোলিক নিরক্ষরেখা এর বিপরীত দিগন্তের দিকে হেলে পড়বে। অসীম দূরবর্তী একটি অর্ধবৃত্তকে ভৌগোলিক নিরক্ষরেখা হিসেবে সংজ্ঞায়িত করা যায় যেখানে অর্ধবৃত্তটিকে খ-গোলকের পৃষ্ঠে বিবেচনা করা হয় এবং পৃথিবী পৃষ্ঠে পর্যবেক্ষকের অবস্থান নির্বিশেষে অর্ধবৃত্তটির প্রান্তবিন্দুদ্বয় দিগন্তকে ঠিক পূর্ব ও পশ্চিম দিকে ছেদ করে। ভৌগোলিক নিরক্ষরেখাটি ভৌগোলিক মেরুদ্বয়ে জ্যোতির্বৈজ্ঞানিক দিগন্তের সাথে মিলে যায়। যে কোন অক্ষাংশে অবস্থানকারী পর্যবেক্ষক থেকে ভৌগোলিক নিরক্ষরেখার অবস্থান অসীম দূরবরৃতী হলেও ভৌগোলিক নিরক্ষরেখার তল থেকে পর্যবেক্ষক কেবল নির্দিষ্ট দূরত্বে থাকে। তাই যে কোন অক্ষাংশের ক্ষেত্রে ভৌগোলিক নিরক্ষরেখাটি একটি অভিন্ন বৃত্তচাপ বা বৃত্ত পরিগণিত হবে।

ভৌগোলিক নিরক্ষরেখার নিকটবর্তী জ্যোতির্বৈজ্ঞানিক বস্তুসমূহ পৃথিবীর অধিকাংশ স্থান থেকে দিগন্তের উপরে প্রতীয়মান হয়। তবে এদের তুঙ্গীভবন ঘটে নিরক্ষরেখায় বা নিরক্ষরেখার সন্নিকটে। ভৌগোলিক নিরক্ষরেখা বর্তমানে নিম্নোক্ত তারামণ্ডলগুলোর মধ্য দিয়ে অতিক্রম করছে:

|  |  |  |
| --- | --- | --- |
| * মীন
* তিমিঙ্গিল
* বৃষ
* যামী
* কালপুরুষ
 | * একশৃঙ্গী মণ্ডল
* ক্ষুদ্র কুকুর মণ্ডল
* বাসুকী
* ষষ্ঠাংশ মণ্ডল
* সিংহ
 | * কন্যা
* সর্প মণ্ডল (শীর্ষ)
* সর্পধারী মণ্ডল
* সর্প মণ্ডল (পুচ্ছ)
* গরুড়
* কুম্ভ
 |

এই তারামণ্ডলীগুলোকে প্রায় সারা বিশ্বব্যাপী দেখা যায়।

পৃথিবী ছাড়াও অন্যান্য জ্যোতির্বৈজ্ঞানিক বস্তুরও অনুরূপভাবে সংজ্ঞায়িত ভৌগোলিক নিরক্ষরেখা বিদ্যমান।

তথ্যসূত্র
---------

1. ↑  "Celestial Equator"। সংগ্রহের তারিখ ৫ আগস্ট ২০১১।
2. ↑  
Berger, A.L. (১৯৭৬)। "Obliquity and Precession for the Last 5000000 Years"। *Astronomy and Astrophysics*। **51** (1): 127–135। বিবকোড:1976A&A....51..127B।
3. ↑  Millar, William (২০০৬)। *The Amateur Astronomer's Introduction to the Celestial Sphere*। Cambridge University Press। আইএসবিএন 978-0-521-67123-1।
**জায়েদপুর** (ইংরেজি: Zaidpur) ভারতের উত্তর প্রদেশ রাজ্যের বারাবাংকি জেলার একটি নগর পঞ্চায়েত-শাসিত শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৬°৫০′ উত্তর ৮১°২০′ পূর্ব﻿ / ﻿২৬.৮৩° উত্তর ৮১.৩৩° পূর্ব﻿ / 26.83; 81.33। সমুদ্র সমতল হতে এর গড় উচ্চতা হল ১০৯ মিটার (৩৫৭ ফুট)।

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে জায়েদপুর এর জনসংখ্যা হল ৩০,০৬৫ জন। এর মধ্যে পুরুষ ৫২% এবং নারী ৪৮%।

জায়েদপুর শহরের সাক্ষরতার হার ৩৪%। পুরুষদের মধ্যে সাক্ষরতার হার ৪৩% এবং নারীদের মধ্যে এই হার ২৫%। সারা ভারতের সাক্ষরতার হার ৫৯.৫%, তার চাইতে জায়েদপুর এর সাক্ষরতার হার বেশি।

জায়েদপুর এর জনসংখ্যার ১৯% হল ৬ বছর বা তার কম বয়সী।

তথ্যসূত্র
---------

1. ↑  "Zaidpur"। *Falling Rain Genomics, Inc*। সংগ্রহের তারিখ সেপ্টেম্বর ২৫, ২০০৬।
2. ↑  "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ সেপ্টেম্বর ২৫, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের উত্তর প্রদেশ রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**জারওয়ান মুহাম্মদ জোহর** (ইংরেজি: Zarwan Johar; জন্ম: ২৩ এপ্রিল ১৯৯৬; **জারওয়ান জোহর** নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব কলম্বো এবং শ্রীলঙ্কা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।

২০১৩–১৪ মৌসুমে, শ্রীলঙ্কান ক্লাব জাভা লেনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; জাভা লেনের হয়ে ৪ মৌসুম অতিবাহিত করার পর ২০১৭–১৮ মৌসুমে তিনি কলম্বোয় যোগদান করেছেন। ২০১৫ সালে, জারওয়ান শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১৬ ম্যাচে ২টি গোল করেছেন।

প্রারম্ভিক জীবন
---------------

জারওয়ান মুহাম্মদ জোহর ১৯৯৬ সালের ২৩শে এপ্রিল তারিখে শ্রীলঙ্কার কলম্বোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৪ সালের ২৬শে আগস্ট তারিখে, মাত্র ১৮ বছর, ৪ মাস ও ৩ দিন বয়সে, ডান পায়ে ফুটবল খেলায় পারদর্শী জারওয়ান সেশেলসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় আশিকুর রহুমানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি শ্রীলঙ্কা ২–১ গোলের ব্যবধানে জয়লাভ করেছিল। জাতীয় দলের হয়ে অভিষেকের ম্যাচেই শ্রীলঙ্কার জার্সি গায়ে প্রথম গোলটি করেছেন; ম্যাচের ৫৬তম মিনিটে শ্রীলঙ্কার প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। শ্রীলঙ্কার হয়ে অভিষেকের বছরে জারওয়ান সর্বমোট ৪ ম্যাচে ১টি গোল করেছেন।

পরিসংখ্যান
----------

### আন্তর্জাতিক

*১১ সেপ্টেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| শ্রীলঙ্কা | ২০১৪ | ৪ | ১ |
| ২০১৫ | ৫ | ১ |
| ২০১৬ | ৪ | ০ |
| ২০১৮ | ১ | ০ |
| ২০২১ | ২ | ০ |
| সর্বমোট | ১৬ | ২ |

তথ্যসূত্র
---------

1. ↑  Strack-Zimmermann, Benjamin (২৬ আগস্ট ২০১৪)। "Seychelles vs. Sri Lanka (1:2)"। *National Football Teams*। সংগ্রহের তারিখ ১১ সেপ্টেম্বর ২০২১।
2. ↑  "Seychelles - Sri Lanka 1:2 (Friendlies 2014, August)"। *worldfootball.net*। সংগ্রহের তারিখ ১১ সেপ্টেম্বর ২০২১।

বহিঃসংযোগ
---------

* শ্রীলঙ্কা প্রবেশদ্বার
* ফুটবল প্রবেশদ্বার
* জীবনী প্রবেশদ্বার

* সকারওয়েতে জারওয়ান জোহর (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে জারওয়ান জোহর (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে জারওয়ান জোহর (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে জারওয়ান জোহর (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে জারওয়ান জোহর (ইংরেজি) উইকিউপাত্তে এটি সম্পাদনা করুন
**নন্দিনী ঘোষাল** একজন ভারতীয় শাস্ত্রীয় নৃত্যশিল্পী, নৃত্যপরিচালক ও চলচ্চিত্র অভিনেত্রী। ১৯৯৭ সালে চার অধ্যায় চলচ্চিত্রে অভিনয়ের মধ্য দিয়ে অভিনয় জগতে পা রাখেন। পরবর্তীতে তিনি কয়েকটি চলচ্চিত্রে প্রধান চরিত্রে অভিনয় করেন। তার মধ্যে কিছু সংলাপ কিছু প্রলাপ (১৯৯৯) ও সিঁথি (২০০৩) উল্লেখযোগ্য।

কর্ম জীবন
---------

নন্দিনী ঘোষাল একজন শাস্ত্রীয় নৃত্যশিল্পী হিসেবে তার কর্মজীবন শুরু করেন। তিনি 'গুরু পৌশালি মুখার্জি'-এর অধীনে 'উড়িশি শাস্ত্রীয় নৃত্য' শিখেছেন। তিনি 'গুরু কেলুচরণ মহাপাত্র'-এর কাছেও শিক্ষা গ্রহণ করেন। এই সময়ে গুরু মহাপাত্রে'র নৃত্য পরিচালনায় নৃত্য-নাটকের প্রধান চরিত্রে অভিনয় শুরু করেন।
তিনি 'ওয়াল্ড আর্টস কাউন্সিল'-এর একজন সদস্য, যা ইউনেস্কো-এর একটি সৌজন্য সংস্থা।

অভিনীত চলচ্চিত্র
----------------

* চার অধ্যায় (১৯৯৭)
* কিছু সংলাপ কিছু প্রলাপ (১৯৯৯)
* আকেলি (১৯৯৯)
* অন্য স্বপ্ন (২০০৩)
* ব্যাতিক্রমী (২০০৩)
* সিঁথী (২০০৩)
* কাগজের বউ (২০১১)

তথ্যসূত্র
---------

1. ↑  "নন্দিনী ঘোষাল-এর অভিনীত চলচ্চিত্রসমূহ"। [*স্থায়ীভাবে অকার্যকর সংযোগ*]

বহিঃসংযোগ
---------


উইকিমিডিয়া কমন্সে **নন্দিনী ঘোষাল** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে নন্দিনী ঘোষাল (ইংরেজি)
বায়ুর তাপমাত্রার একটি ডায়াগ্রাম
**মেসোমণ্ডল** সমুদ্রপৃষ্ট হতে ৫০ কিলোমিটার (১৬০,০০০ ফিট ৩১ মাইল) উপরে স্ট্রাটোবিরতি থেকে শুরু হয়ে মেসোবিরতি পর্যন্ত প্রায় ৮০ থেকে ৮৫ (৫০-৫৩ মাইল; ২৬০০০০-২৮০০০০ ফুট) কিলোমিটার এলাকা জুড়ে বিস্তৃত। উল্কাপিন্ড সাধারণত ৭৬ কিমি থেকে ১০০ কিমি এর মধ্যে উচ্চতায় মেসোমণ্ডল দেখা যায়। তাপমাত্রা মেসোমণ্ডলে উচ্চতা বাড়ার সঙ্গে সঙ্গে হ্রাস যায়। মেসোমণ্ডলের উপরে অবস্থিত মেসোবিরতিতে তাপমাত্রা এত হ্রাস পায় যে এটিই পৃথিবীর সবচেয়ে শীতলতম স্থান এবং ঐ স্থানের গড় তাপমাত্রা প্রায় -৮৫° সেলসিয়াস (-১২০° ফাঃ, ১৪০ কেলভিন)। এই উচ্চতায় তাপমাত্রা -১০০° সেলসিয়াস (-১৫০° ফাঃ; ১৭০ কেলভিন) পর্যন্ত হ্রাস পেতে পারে। এই স্তরের ঠান্ডা তাপমাত্রার কারণে জলীয় বাষ্প জমাট বাঁধে।

তথ্যসূত্র
---------

1. ↑  States, Robert J.; Gardner, Chester S.। "মেসোপজ অঞ্চলের তাপীয় গঠন(৮০–১০৫ কিলোমিটার) at 40°N Latitude. Part I: Seasonal Variations"। *বায়ুমন্ডলীয় বিজ্ঞান পত্রিকা ২০০০*। **57**: 66–77। ডিওআই:10.1175/1520-0469(2000)057<0066:TSOTMR>2.0.CO;2। বিবকোড:2000JAtS...57...66S।
2. ↑  Joe Buchdahl। www.shuttershock.com । ২০১০-০৭-০১ তারিখে [, Climate & Environment Information Programme মূল] `|ইউআরএল=` এর মান পরীক্ষা করুন (সাহায্য) থেকে আর্কাইভ করা। সংগ্রহের তারিখ ২০২২-১০-০১।  `|শিরোনাম=` অনুপস্থিত বা খালি (সাহায্য)

| * দে
* স
পৃথিবীর বায়ুমণ্ডল |
| --- |
| 
* ট্রপোমণ্ডল
* স্ট্রাটোমণ্ডল
* মেসোমণ্ডল
* তাপমণ্ডল
* এক্সোমণ্ডল

 |
| 
* ট্রপোবিরতি
* স্ট্রাটোবিরতি
* মেসোবিরতি
* তাপবিরতি / এক্সোবেজ

 |
| 
* ওজোন স্তর
* টার্বোবিরতি
* আয়নমণ্ডল

 |
**বিএন কলেজ** বা ধুবড়ীর **ভোলানাথ মহাবিদ্যালয়** ভারতের পশ্চিম আসামে অবস্থিত উচ্চ শিক্ষার প্রাচীনতম প্রতিষ্ঠানগুলোর মধ্যে একটি। মহাবিদ্যালয়টি মূলত লখিপুরের জমিদার প্রয়াত ভোলানাথ চৌধুরীর পরিবারের অনুদান ১৯৪৬ সালে প্রতিষ্ঠিত হয়, যার কারণে মহাবিদ্যালয়টির নামকরণ করা হয় ভোলা নাথ কলেজ। এটি গুয়াহাটি বিশ্ববিদ্যালয়ের অধিভুক্ত।

ইতিহাস
------

ভোলানাথ মহাবিদ্যালয়ের বিজ্ঞান ভবন ও পুকুর
১৯৪৪ সালের ২৬শে আগস্ট তারিখে গোয়ালপাড়া জেলার তৎকালীন জেলা প্রশাসক জহিরুল হক এসকারের সভাপতিত্বে ধুবড়ী সরকারি উচ্চ বিদ্যালয় প্রাঙ্গণে অনুষ্ঠিত এক জনসভায় ধুবড়ীতে কলা ও বিজ্ঞান উভয় শাখার একটি মহাবিদ্যালয়ে প্রতিষ্ঠার পরিকল্পনা গ্রহণ করা হয়। সভায় উপস্থিত ছিলেন রায় বাহাদুর বিএম দত্ত, রায় বাহাদুর এ কে ঘোষ, ফজর উদ্দিন আহমেদ, খান বাহাদুর আব্দুল মজিদ জিয়াউস শামস, আর কে বসু এবং এমভির মতো স্থানীয় ব্যক্তিত্বরা। অবশেষে কলকাতা বিশ্ববিদ্যালয়ের নির্ধারিত পাঠ্যক্রমের অধীনে ১৯৪৬ সালের ১৬ই আগস্ট তারিখে ভোলানাথ মহাবিদ্যালয় প্রতিষ্ঠার মাধ্যমে আন্দোলনের সমাপ্তি ঘটে। কলেজের প্রথম অধ্যক্ষ ছিলেন একজন পিএইচডি ডিগ্রিধারী, ড. ফণী ভূষণ রায়।

ক্যাম্পাস
---------

ভোলানাথ মহাবিদ্যালয়ের গ্রন্থাগার ও কলা ভবন
কলেজটি শহরের ১৮ একর (৭৩,০০০ বর্গ মিটার) জমির একটি বিস্তীর্ণ ক্যাম্পাসে অবস্থিত এবং এখানে পর্যাপ্ত খেলাধুলার সুবিধা, বিস্তৃত লন, প্রশাসনিক ব্লক, কেন্দ্রীয় গ্রন্থাগার, হোস্টেল কমপ্লেক্স, পুকুর, ক্যান্টিন, সুসজ্জিত বিজ্ঞান ল্যাব এবং একটি কম্পিউটার সুবিধা সহ স্বাস্থ্য কেন্দ্র রয়েছে।

অর্জন
-----

১৯৪৬ সালে প্রতিষ্ঠার পর থেকে, মহাবিদ্যালয়টি কলকাতা বিশ্ববিদ্যালয়ের অধীনে এবং বর্তমানে গুয়াহাটি বিশ্ববিদ্যালয়ের অধীনে আসামের সমগ্র পশ্চিমাঞ্চলে উচ্চ শিক্ষার সেরা প্রতিষ্ঠানের স্বীকৃতি অর্জন করেছে এবং তা বজায় রেখেছে। বর্তমানে, এটিতে বৃত্তিমূলক প্রশিক্ষণ কেন্দ্র এবং স্নাতকোত্তর করেসপন্ডেন্স বিদ্যালয়ের একটি কেন্দ্র ছাড়াও কলা ও বিজ্ঞান অনুষদের অধীনে ২৬টি পূর্ণাঙ্গ বিভাগ রয়েছে। মহাবিদ্যালয়টি নিয়মিত জাতীয় আলোচনাসভা ও সম্মেলন আয়োজন করে। রাষ্ট্রীয় মূল্যায়ন ও প্রত্যয়ন পরিষদ (NAAC) ২০১৬ সালে কলেজটিকে 'B+' গ্রেড দিয়ে স্বীকৃতি দিয়েছে।

শিক্ষা
------

বর্তমানে কলেজটি নিম্নলিখিত বিষয়ে ডিগ্রি প্রদান করে (BA, B.Sc. B.Voc(IT), B.Com এবং BCA) এবং সার্টিফিকেট (HSSLC) প্রদান করে: অসমীয়া, আরবি, বাংলা, শিক্ষা, অর্থনীতি, ইংরেজি, হিন্দি, ইতিহাস, দর্শন, রাষ্ট্রবিজ্ঞান, সংস্কৃত, উদ্ভিদবিদ্যা, জৈবপ্রযুক্তি, রসায়ন, গণিত, পদার্থবিদ্যা, পরিসংখ্যান, প্রাণিবিদ্যা, বাণিজ্য এবং কম্পিউটার অ্যাপ্লিকেশনে স্নাতক।

### স্নাতকোত্তর

* রসায়নে এসএসসি
* অসমীয়া ভাষায় এম.এ

উল্লেখযোগ্য প্রাক্তনী
---------------------

* অ্যাডভোকেট আমিনুল ইসলাম, বর্তমান বিধায়ক- ২১ মানকচর আসন, সাধারণ সম্পাদক।সংগঠন এবং প্রধান মুখপাত্র, রাজনীতিবিদ, সমাজকর্মী
* অশোক কুমার সিংহী, রাজনীতিবিদ

তথ্যসূত্র
---------

1. ↑  University Grants Commission, New Delhi  ওয়েব্যাক মেশিনে আর্কাইভকৃত ২০১০-০১-১৭ তারিখে
2. ↑  UGC SPONSORED NATIONAL SEMINAR
3. ↑  "Courses & Programmes Under Gauhati University"। ১২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৭ জুন ২০২২।

বহিঃসংযোগ
---------

* দাপ্তরিক তথ্যক্ষেত্র
**জেন্টু কোড** (*এ কোড অফ জেন্টু লজ় বা অর্ডিনেশনস অফ দ্য পন্ডিতস্* নামেও পরিচিত) হল একটি আইন সংকলন যা ব্রাহ্মণ পণ্ডিতদের দ্বারা সংস্কৃত (*vivādārṇavasetu* নাম ছিল) থেকে ফারসি ভাষায় অনুবাদ করা হয়েছিল ; এবং তারপরে ফারসি থেকে ইংরেজি ভাষায় ইস্ট ইন্ডিয়া কোম্পানিতে কর্মরত একজন ব্রিটিশ ব্যাকরণবিদ নাথানিয়েল ব্রাসি হালেদ অনুবাদ করেন। ওয়ারেন হেস্টিংসের নির্দেশে পণ্ডিতরা বিবাদার্ণবসেতু নামে হিন্দু আইনের একটি সংকলন তৈরি করেন, যা ২১ টি ধারায় (তরঙ্গ)বিভক্ত । ওয়ারেন হেস্টিংস অনুবাদটিতে অর্থসাহায্য এবং উৎসাহিত করেন যেহেতু এটি ছিল ভারতীয়দের উপর ঔপনিবেশিক নিয়ন্ত্রণ বাড়ানোর একটি পদ্ধতি । ভারতীয় উপমহাদেশের বিভিন্ন অঞ্চলের সংস্কৃতি এবং স্থানীয় আইন সম্পর্কে জানতে এটির ইংরেজিতে অনূদিত হয়েছিল। এটি লন্ডনে ইস্ট ইন্ডিয়া কোম্পানির দ্বারা ব্যক্তিগতভাবে মুদ্রিত হয়েছিল *এ কোড অফ জেন্টু লজ়* শিরোনামে বা *অর্ডিনেশনস্‌ অফ দ্য পন্ডিতস্‌* । এর মুদ্রিত সংস্করণ বিক্রি করা হয়নি, কিন্তু কোম্পানি সেগুলি বিতরণ করেছিল। ১৭৭৭ সালে একটি পাইরেটেড (এবং কম বিলাসবহুল) সংস্করণ ছাপা হয়েছিল; এবং ১৭৮১ খ্রিস্টাব্দে দ্বিতীয় সংস্করণ প্রকাশিত হয়েছিল। ফরাসি এবং জার্মান ভাষায় অনূদিত সংস্করণ ১৭৭৮ সালে প্রকাশিত হয়েছিল। এটি মূলত উত্তরাধিকারের হিন্দু আইন সম্পর্কিত (মনু সংহিতা) বই। হিন্দু ও মুসলিমদের নাগরিক আইন বোঝার জন্য পণ্ডিত এবং মৌলবিরা বিচারকদের সাথে যুক্ত ছিলেন।

উদ্ধৃতিসমূহ
-----------

1. ↑  Jones, William (৯ নভেম্বর ২০০৬)। *Sir William Jones, 1746-94: A Commemoration*। The Lawbook Exchange, Ltd.। আইএসবিএন 9781584776888 – Google Books-এর মাধ্যমে।
2. ↑  Halhed, Nathaniel Brassey (৯ নভেম্বর ১৭৭৬)। *A code of Gentoo laws, or, Ordinations of the pundits : from a Persian translation, made from the original written in the Shanscrit language*। London : [s.n.] – Trove-এর মাধ্যমে।
3. ↑  Halhed, Nathaniel Brassey (১৯৭১)। *A Code of Gentoo laws, or, Ordinations of the Pundits*। পৃষ্ঠা 96। সংগ্রহের তারিখ ৯ নভেম্বর ২০১৯।

আরও দেখুন
---------

* প্রাচীন আইন সংকলনগুলির তালিকা

বহিঃসংযোগ
---------

* এ কোড অফ জেন্টু লজ়
**রাজিন্দর কৌর বুলারা** (জন্ম ১৯৪৬) শিরোমণি আকালি দল (মান) গোষ্ঠীর একজন রাজনীতিবিদ এবং নবম লোকসভার সদস্য ছিলেন।

জন্ম ও পারিবারিক পরিচিতি
------------------------

রাজিন্দর কৌর ১৯৪৬ সালের ১০ জুন অবিভক্ত ভারতের লাহোর জেলার রাজা জঙ্গে জন্মগ্রহণ করেন। তার পিতার নাম সর্দার হার্সা সিং সান্ধু।

শিক্ষা জীবন
-----------

তিনি ফিরোজপুরের দেব সমাজ কলেজ ফর উইমেনে পড়াশোনা করেন এবং কলা ও শিক্ষা বিষয়ে স্নাতক ডিগ্রি অর্জন করেছেন।

রাজনৈতিক জীবন
-------------

১৯৮৪ সালে সংগঠিত শিখ-বিরোধী দাঙ্গার পর কৌর ত্রাণ কাজে অংশ নেন। ১৯৮৯ সালে অনুষ্ঠিত ভারতীয় সাধারণ নির্বাচনে তিনি লুধিয়ানা থেকে শিরোমনি আকালি দলের (মান) প্রার্থী হন। তিনি ভারতীয় জাতীয় কংগ্রেসের প্রার্থী গুরচরণ সিং গালিবকে ১,৩৩,৭২৯ ভোটের ব্যবধানে পরাজিত করে নবম লোকসভার সদস্য নির্বাচিত হন। সংসদ সদস্য হিসেবে তিনি শিল্প মন্ত্রণালয় সম্পর্কিত পরামর্শক কমিটির সদস্য ছিলেন। তিনি লুধিয়ানা পশ্চিম থেকে ২০০২ সালের পাঞ্জাব বিধানসভা নির্বাচনে প্রতিদ্বন্দ্বিতা করেছিলেন কিন্তু মোট প্রদত্ত ভোটের মাত্র ৩.৩০% অর্জন করেন।

ব্যক্তিগত জীবন
--------------

রাজিন্দর সর্দার রাজিন্দর পাল সিং গিলকে ১৯৬৭ সালের ১৭ নভেম্বর বিয়ে করেন; যিনি পেশায় পাঞ্জাব কৃষি বিশ্ববিদ্যালয়ের একজন অধ্যাপক ছিলেন। তাকে জঙ্গিবাদের সাথে সম্পৃক্ততার মিথ্যা অভিযোগে অভিযোগে পুলিশ এনকাউন্টারে হত্যা করা হয়েছিল। তাদের দুটি সন্তান রয়েছে।

তথ্যসূত্র
---------

1. 1 2 3 4 5  "Members Bioprofile: Bulara, Shrimati Rajinder Kaur"। Lok Sabha। সংগ্রহের তারিখ ২৭ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Statistical Report on General Elections, 1989 to the Ninth Lok Sabha" (পিডিএফ)। Election Commission of India। পৃষ্ঠা 324। সংগ্রহের তারিখ ২৭ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Statistical Report on General Election, 2002 to the Legislative Assembly of Punjab" (পিডিএফ)। Election Commission of India। পৃষ্ঠা 147। সংগ্রহের তারিখ ২৭ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Singh, Jupinderjit (৮ ডিসেম্বর ২০১৫)। "Pinky's confessions may help provide justice to Bulara family"। *The Tribune*। সংগ্রহের তারিখ ২৭ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মুস্তাফা কুচুক** একজন তুর্কি ব্যবসায়ী  এবং ২০১৬ সালের হিসাবে একজন মার্কিন ডলার ধনকুবের

জীবনী
-----

কুচুক ১৯৬৩ সালে মালত্যায় একটি দরিদ্র পরিবারে জন্মগ্রহণ করেছিলেন। তিনি তার জেলা থেকে বিশ্ববিদ্যালয়ে ভর্তি হওয়া দু'জনের একজন ছিলেন। ১৯৮৭ সালে, তিনি একটি অ্যাপার্টমেন্ট বিল্ডিংয়ের বেসমেন্টে তার নিজস্ব টেক্সটাইল ব্যবসা শুরু করেন, পরে ব্যবসাটি বৃদ্ধি করেন এবং সূচিকর্ম, মুদ্রণ এবং রঞ্জনবিদ্যায় ব্যবসা প্রসারিত করেন।  ২০০০ সালে, কুচুক টেমা গ্রুপের সিইও হন। 

কুচুক ১৯৯৭ সালে ফ্যাশন ব্র্যান্ড এলসি ওয়াইকিকির বৃহত্তম শেয়ারহোল্ডার হয়ে ওঠেন ব্র্যান্ডটি ২০০৯ সালে আন্তর্জাতিক বাজারে বিস্তৃত হতে শুরু করে, প্রথম স্টোর খোলে রোমানিয়াতে  এবং এখন ৩৩টি দেশে কাজ করছে।  ২০১৬ সালে, এলসি ওয়াইকিকি এলসিডব্লিউ হোম নামে টেক্সটাইল পণ্যগুলিতে প্রসারিত হয়েছে।

আরো দেখুন
---------

* মোট সম্পদের ভিত্তিতে তুর্কি ধনকুবেরদের তালিকা

তথ্যসূত্র
---------

1. 1 2  "Mustafa Küçük kimdir?"। সংগ্রহের তারিখ ২০১৭-০১-২৬।
2. 1 2  "The World's Billionaires"। ২৯ ফেব্রুয়ারি ২০১৬। সংগ্রহের তারিখ ২০১৭-০১-২৬।
3. ↑  "LC Waikiki - Online Alışveriş Sitesi, Moda Senin Seçimin"। *LC Waikiki* (Turkish ভাষায়)। ২৫ জুন ২০২০ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)
টেমপ্লেট:See Wiktionary

শিশুর সাথে তার পিতা খেলছে
**পৈতৃক বন্ধন** হচ্ছে পিতা এবং তার শিশুর মধ্যে এক প্রকার মানবিক বন্ধন।

পিতৃত্ব
-------

একটি শিশুর পিতার মধ্যে তার সঙ্গীর গর্ভাধানের সময় এই বন্ধন গড়ে উঠতে পারে। মার্তৃগর্ভে বিকশিত শিশুর প্রতি জন্মাতে পারে অনুরাগ। গবেষকরা বলছেন, এটার জৈবিক ভিত্তি থাকতে আছে। পরিসংখ্যান বলছে যে; পিতার টেস্টেস্টোরন হরমোনের নিঃসরণের মাত্রা শিশুর জন্মের কিছু মাস আগে থেকে হ্রাস পায়। উচ্চ মাত্রার টেস্টেস্টোরন আক্রমনাত্মক (কলহপ্রবণ) স্বভাবকে উসকে দেয়; পক্ষান্তরে কম মাত্রার টেস্টেস্টোরন নতুন সম্পর্কের বাধন তৈরীতে অনুপ্রাণিত করতে পারে। যা নবজাতক শিশুর জন্য জরুরী।

পিতা তার সন্তানের সাথে বন্ধন দৃঢ় করতে নানা পন্থা অবলম্বন করতে পারেন, যেমন ধীর লয়ে কথা বলে, তাকে নানা প্রবোধন দিয়ে, খাবার খাইয়ে (বুঝানো হয়েছে নবজাতককে খাওয়ানোর পদ্ধতি, বা বেবিফুড খাওয়ানো), ডায়াপার পরিবর্তন করে, গোসল করিয়ে, পোশাক পরিয়ে, শিশুর সাথে খেলা করে এবং কোলে নিয়ে। শিশুকে কোলে নিয়ে কিছুটা শুন্যে তুলে দিয়ে, অথবা তাকে পিছন থেকে হালকা করে ধাক্কা দিয়ে শিশু স্থানান্তর করে; এই পৈত্রিক-বাধঁনকে; পিতা দৃঢ় করতে পারেন।

বৈধ পিতৃত্ব
-----------

### যুক্তরাষ্ট্র

যুক্তরাষ্ট্রে একজন নারীর স্বামীকে বৈধ পিতা বলে ধরা হয়, যদি না তারা বিচ্ছিন্ন হন। একজন অবিবাহিত ব্যক্তিও পিতার অধিকার হাইকোর্টের দ্বারা পেতে পারেন। দত্তক নেওয়ার মাধ্যমেও একজন পুরুষ পিতার অধিকার পেতে পারেন।

আরও দেখুন
---------

* Father's rights
* Fathers as attachment figures
* Personal relationship
* Cinderella effect
* Maternal bond
* Parental leave
* Responsible fatherhood
* Shared Earning/Shared Parenting Marriage

তথ্যসূত্র
---------

1. ↑  Early Childhood Longitudinal Study 2006. "Measuring Father Involvement in Young Children's Lives." National Center for Education Statistics. *Fathers of U.S. children born in 2001*.
2. ↑  Linda F. Palmer. "Bonding Matters: The Chemistry of Attachment." Attachment Parenting International News: Vol. 5, No. 2, 2002.
3. ↑  Douglas Carlton Abrams, "The Making of a Modern Dad." Psychology Today, Mar/Apr 2002.
4. ↑  U.S. Department of Health and Human Services, Administration for Children and Families, Office of Child Support Enforcement. "Handbook on Child Support Enforcement." (Washington, DC: Author)

টেমপ্লেট:Parenting
**আইবেরীয়-ককেশীয়** ভাষাপরিবারের ধারণাটি সর্বপ্রথম প্রস্তাব করেন জর্জীয় ভাষাবিদ আর্নল্ড চিকোবাভা।
তিনি ককেশীয়ার নিম্নলিখিত তিনটি ভাষাপরিবারকে একটি ভাষাগোষ্ঠীতে অন্তর্ভুক্ত করেছিলেন,

* দক্ষিণ ককেশীয়, বা কার্টভেলীয়।
* উত্তরপশ্চিম ককেশীয়, বা সির্কেসীয়।
* উত্তরপূর্ব ককেশীয়, বা নাখো-দাগেস্তানীয়।

আইবেরীয়-ককেশীয় গোষ্ঠীতে আরও তিনটি বিলুপ্ত ভাষা অন্তর্ভুক্ত করা হয়:
হাত্তীয় ভাষা, যেটিকে কিছু ভাষাবিদ উত্তরপশ্চিম ককেশীয় পরিবারে অন্তর্ভুক্ত করেন,
এবং হুরীয় ও উরার্তীয় ভাষা, যেটিকে উত্তরপূর্ব পরিবারে অন্তর্ভুক্ত করা হয়।

ভাষাপরিবারের মর্যাদা
--------------------

তিনটি পরিবারের মধ্যে জ্ঞাতিত্ব বিতর্কিত।
উত্তরপশ্চিম এবং উত্তরপূর্ব ককেশীয়কে ভিন্ন উত্তর ককেশীয় ভাষাপরিবারের অন্তর্গত হিসাবে গণ্য করা হয়ে থাকে।
সের্গেই স্তারোস্তিন এবং সের্গেই নিকোলায়েভের মত ভাষাবিদরা মনে করেন যে এই দুটি ভাষাগোষ্ঠী প্রায় পাঁচ হাজার বছর আগে একটি ভাষা থেকে উদ্ভূত হয়েছিল।
তবে এই প্রস্তাবটি মূল্যায়ন করা কঠিন, এবং ফলত এটি এখনও বিতর্কিত।

অপরদিকে দক্ষিণ এবং উত্তর ককেশীয় গোষ্ঠীগুলির মধ্য কোন প্রতিভাত জ্ঞাতিত্ব নেই,
এবং তাই দক্ষিণ ককেশীয় বা কার্টভেলীয় ভাষাপরিবারকে বর্তমানে উত্তর ককেশীয়ের থেকে জাতিগতভাবে ভিন্ন হিসাবে গণ্য করা হয়।
এমনকি জোসেফ গ্রিনবার্গের ভাষাশ্রেণীবিন্যাসেও এই দুটিকে ভিন্ন সম্পর্কহীন ভাষাপরিবার ধরা হয়েছে।
তাই "আইবেরীয় ককেশীয়" আখ্যাটি উপযুক্ত ভৌগোলিক সংজ্ঞা হিসাবেই রয়ে গেছে।

ভাষাপরিবারের নামকরণ
-------------------

পরিবারের নামের "আইবেরীয়" বলতে আইবেরিয়া রাজ্য (প্রাচীন) বোঝায় - পূর্ব জর্জিয়া কেন্দ্রিক একটি রাজ্য যেটি খ্রিস্টপূর্ব চতুর্থ শতাব্দী থেকে খ্রিস্টীয় পঞ্চম শতাব্দী অবধি ছিল এবং আইবেরীয় উপদ্বীপের সাথে সম্পর্কিত নয়।

আরও দেখুন
---------

* চিকোবাভা ভাষাবিজ্ঞান প্রতিষ্ঠান
* ককেশাসের ভাষা

গ্রন্থপঞ্জি
-----------

* টুইটে, কেভিন (২০০৮): "দ্য রাইজ ফল রিভাইভাল অফ দ্য আইবেরো-ককেশিয়ান হাইপোথিসিস", *হিস্টোরিওগ্রাফিয়া লিঙ্গুইস্টিকা* খণ্ড ৩৫, সংখ্যা ১-২, পৃঃ ২৩-৮২।
* *দ্য ইয়ারবুক অফ দ্য আইবেরিয়ান-ককেশিয়ান লিঙ্গুইস্টিক্স* (তিবিলিসি)।
* *রেভ্যু দে কার্তভেললজি এত কোকাসলজি* (প্যারিস).

বহিঃসংযোগ
---------

### প্রধান গবেষণা কেন্দ্র

* তিবিলিসি রাষ্ট্রীয় বিশ্ববিদ্যালয় ককেশীয়তত্ত্ব প্রতিষ্ঠান
* তিবিলিসির জর্জিয়া বিজ্ঞান আকাডেমির চিকোবাভা ভাষাবিজ্ঞান প্রতিষ্ঠান।
* জার্মানির ইয়েনা বিশ্ববিদ্যালয়ের ককেশীয়তত্ত্ব বিভাগ।
* তিবিলিসি রাষ্ট্রীয় বিশ্ববিদ্যালয় ভাষাবিজ্ঞান অনুষদ।

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
**জনক চম্পিকা গামাগে** (সিংহলি: ජනක් ගමගේ; জন্ম: ১৭ এপ্রিল, ১৯৬৪) মাতারায় জন্মগ্রহণকারী সাবেক শ্রীলঙ্কান ক্রিকেটার। বর্তমানে তিনি থাইল্যান্ড মহিলা ক্রিকেট দলের প্রধান কোচের দায়িত্ব পালন করছেন। ১৯৯০-এর দশকে শ্রীলঙ্কা ক্রিকেট দলের অন্যতম সদস্য ছিলেন।

১৯৯৫ সালে শ্রীলঙ্কার পক্ষে চারটি একদিনের আন্তর্জাতিকে অংশ নিয়েছিলেন ‘জেসি’ ডাকনামে পরিচিত **জনক গামাগে**। ঘরোয়া প্রথম-শ্রেণীর ক্রিকেটে রুহুনা, মুরস, কুরুনেগালা, গালে ও কোল্টস দলের প্রতিনিধিত্ব করেন তিনি। দলে তিনি মূলতঃ ডানহাতি ফাস্ট মিডিয়াম বোলিং করতেন। পাশাপাশি ডানহাতে ব্যাটিংয়ে পারদর্শী ছিলেন।

খেলোয়াড়ী জীবন
---------------

শ্রীলঙ্কা দলের পক্ষে আন্তর্জাতিক ক্রিকেটে অংশ নেয়ার পূর্বে ঘরোয়া ক্রিকেটে চারটি ভিন্ন ক্লাব দলে খেলেন। এছাড়াও, তিনি ১৯৮৭ থেকে ২০০০ সাল পর্যন্ত বাংলাদেশের ঘরোয়া ক্রিকেটে ঢাকা লীগে অংশ নিয়েছিলেন।

৩০ বছর বয়সে ২৯ মার্চ, ১৯৯৫ তারিখে হ্যামিল্টনে স্বাগতিক নিউজিল্যান্ডের বিপক্ষে তার ওডিআই অভিষেক ঘটে। ওডিআই সিরিজে তিনি দুই খেলায় অংশ নেন। এরপর ঐ বছরেই শারজায় অনুষ্ঠিত এশিয়া কাপের দুই খেলায় অংশগ্রহণ করেন। ৯ এপ্রিল ভারতের বিপক্ষে সর্বশেষ ওডিআইয়ে অংশ নিয়েছিলেন। বাংলাদেশের বিপক্ষে তিনি ২/১৭ লাভ করেন যা তার সেরা বোলিং পরিসংখ্যান ছিল।

কোচিং
-----

বাংলাদেশ ও অস্ট্রেলিয়ার ঘরোয়া ক্রিকেটে খেলা চালিয়ে যাবার পর শ্রীলঙ্কার প্রিমিয়ার ডিভিশনে কুরুনেগালা যুব ক্রিকেট ক্লাবে এবং অস্ট্রেলিয়ার মেলবোর্নে নক্সফিল্ড ক্রিকেট ক্লাবের শেষ তিন মৌসুম কোচের দায়িত্ব পালন করেন। তন্মধ্যে, নক্সফিল্ডের পক্ষে খেলোয়াড় কাম কোচ হিসেবে ছিলেন। ২০০৬ সালে ঢাকা প্রিমিয়ার ডিভিশন লীগে মোহামেডানের কোচ ছিলেন। আগস্ট, ২০১৪ সাল থেকে বাংলাদেশের মহিলা ক্রিকেট দলের প্রধান কোচের দায়িত্ব পালন করার জন্য প্রারম্ভিকভাবে বাংলাদেশ ক্রিকেট বোর্ডের সাথে এক বছরের চুক্তিতে আবদ্ধ হন। চুক্তির মেয়াদ শেষ হবার পর মে, ২০১৬ সালে তাকে থাইল্যান্ড দলের প্রধান কোচ হিসেবে নিযুক্ত করা হয়।

তথ্যসূত্র
---------

1. ↑  "Janak Gamage"। www.cricketarchive.com। সংগ্রহের তারিখ ২০১১-০৬-৩০।
2. ↑  "Janaka Gamage's Cricinfo Profile"। Cricinfo। সংগ্রহের তারিখ 2015-12-7।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
3. ↑  "Gamage to coach Bangladesh Women"। Cricinfo। 2014-8-28। সংগ্রহের তারিখ 2015-12-7।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
4. ↑  Janak Gamage quits as Bangladesh Women coach

আরও দেখুন
---------

* কোচ
* ডেভিড ক্যাপেল
* শ্রীলঙ্কা জাতীয় ক্রিকেট দল
* বাংলাদেশ জাতীয় মহিলা ক্রিকেট দল
* ২০১৫ আইসিসি মহিলা বিশ্ব টুয়েন্টি২০ বাছাইপর্ব‎

| * দে
* স
বাংলাদেশ ক্রিকেট দলের কোচ |
| --- |
| পুরুষ | 
* বব জোনস
* জন জেমসন
* মোহাম্মদ ফারুক
* মুদাসসর নজর
* মহিন্দর অমরনাথ (১৯৯৪)
* গর্ডন গ্রীনিজ (১৯৯৭)
* এডি বার্লো (১৯৯৯)
* ট্রেভর চ্যাপেল (২০০১)
* অ্যান্ডি রবার্টস (২০০১)
* মহসিন কামাল (২০০২)
* ডেভ হোয়াটমোর (২০০৩)
* জেমি সিডন্স (২০০৭)
* স্টুয়ার্ট ল (২০১১)
* রিচার্ড পাইবাস (২০১২)
* শেন জার্গেনসেন (২০১২)
* চণ্ডিকা হাথুরুসিংহা (২০১৪)
* স্টিভ রোডস
* রাসেল ডোমিঙ্গো (২০১৯)

 |  |
| মহিলা | 
* মমতা মাবেন
* শেন ডিৎজ
* জনক গামাগে (২০১৪)
* ডেভিড ক্যাপেল (২০১৬)
* অঞ্জু জৈন (২০১৮)

 |
**ব্রায়ান ফ্রেডরিক হ্যাস্টিংস** (ইংরেজি: Brian Hastings; জন্ম: ২৩ মার্চ, ১৯৪০) ওয়েলিংটনের আইল্যান্ড বে এলাকায় জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম শক্তিধর সদস্য ছিলেন। ঘরোয়া প্রথম-শ্রেণীর ক্রিকেটে ওয়েলিংটন, সেন্ট্রাল ডিস্ট্রিক্টস ও ক্যান্টারবারির প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও লেগ-ব্রেক বোলিংয়ে পারদর্শীতা দেখিয়েছেন **ব্রায়ান হ্যাস্টিংস**।

শক্তিধর ক্রীড়াশৈলীর অধিকারী ব্রায়ান হ্যাস্টিংস বলকে সঠিকভাবে সময়ের সাথে তাল মিলিয়ে মোকাবেলা করতেন। খুবই দ্রুততার সাথে কাট কিংবা হুক, লেগের দিকের ফাস্ট মিডিয়াম বলগুলোকে অবলীলাক্রমে ক্লিপ করতে পারতেন। গালি অঞ্চলে ফিল্ডিংয়ে দক্ষতার পরিচয় দিয়েছেন। ১৭ বছর বয়সে ওয়েলিংটনের পক্ষে খেলতে শুরু করেন।

খেলোয়াড়ী জীবন
---------------

মাঝারিসারির ব্যাটসম্যান হিসেবে খেলতেন তিনি। ১৯৬৯ থেকে ১৯৭৬ সময়কালে নিউজিল্যান্ড দলের পক্ষে ৩১ টেস্ট ও ১১টি একদিনের আন্তর্জাতিকে অংশ নিয়েছেন ব্রায়ান হ্যাস্টিংস। ১৯৭০-এর দশকের শুরুতে নিউজিল্যান্ডের নিয়মিত সদস্যরূপে ৪নং অবস্থানে ব্যাটিংয়ে নামতেন। তবে তার সক্ষমতার বিষয়টি দল নির্বাচকমণ্ডলীর দৃষ্টি আকর্ষণের জন্য বেশ সময় নেয়। ঘরোয়া ক্রিকেটে অংশ নেয়ার প্রায় ১১ বছর পর নিউজিল্যান্ড দলে অন্তর্ভুক্ত হন তিনি।

২৭ ফেব্রুয়ারি, ১৯৬৯ তারিখে পাকিস্তানের বিপক্ষে টেস্ট অভিষেক ঘটে ব্রায়ান হ্যাস্টিংসের। সমগ্র খেলোয়াড়ী জীবনে চারটি সেঞ্চুরি হাঁকিয়েছেন তিনি। ১৯৬৯ সালে ওয়েস্ট ইন্ডিজ দল নিউজিল্যান্ড সফরে আসে। ক্রাইস্টচার্চের ল্যাঙ্কাস্টার পার্কে অনুষ্ঠিত নিজস্ব তৃতীয় টেস্টে ব্যক্তিগত সর্বোচ্চ অপরাজিত ১১৭ রানের ইনিংস উপহার দেন। খেলাটি ড্রয়ে পরিণত হয়।

স্থিরতার মূর্তিময় পরিচায়ক হিসেবে নিজেকে প্রমাণ দিয়েছেন ব্রায়ান হ্যাস্টিংস। ১৯৭২-৭৩ মৌসুমে সফরকারী পাকিস্তানের বিপক্ষে ১১০ রান তুলে নিজস্ব তৃতীয় টেস্ট সেঞ্চুরি করেন। অকল্যান্ডের ইডেন পার্কে অনুষ্ঠিত ঐ টেস্টে শেষ উইকেট জুটিতে রিচার্ড কলিঞ্জের সাথে ১৫১ রানের জুটি গড়েন। তবে টেস্টটি ড্রয়ের দিকে গড়ায়।

ক্রিকেট বিশ্বকাপ
----------------

১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে গ্লেন টার্নারের নেতৃত্বাধীন নিউজিল্যান্ড দলের অন্যতম সদস্য মনোনীত হন। ঐ প্রতিযোগিতায় তার দল সেমি-ফাইনাল পর্যন্ত অগ্রসর হতে পেরেছিল।

খেলোয়াড়ী জীবন থেকে অবসর নেয়ার পর আন্তর্জাতিক ম্যাচ রেফারির দায়িত্বে ছিলেন।

তথ্যসূত্র
---------

1. ↑  Christopher Martin-Jenkins, Adapted by Wisden from World Cricketers: A Biographical Dictionary (Oxford, 1996).
2. ↑  উৎস: Cricinfo 1975 World Cup stats for New Zealand

আরও দেখুন
---------

* ল্যান্স কেয়ার্নস
* ব্যারি হ্যাডলি
* জন মরিসন
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী পাকিস্তানি ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ব্রায়ান হ্যাস্টিংস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ব্রায়ান হ্যাস্টিংস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
নিউজিল্যান্ড দল – ১৯৭৫ ক্রিকেট বিশ্বকাপ সেমি-ফাইনালিস্ট |
| --- |
| 
* ১ টার্নার (অঃ)
* ২ কেয়ার্নস
* ৩ কলিঞ্জ
* ৪ বিজি হ্যাডলি
* ৫ ডিআর হ্যাডলি
* ৬ আরজে হ্যাডলি
* ৭ হ্যাস্টিংস
* ৮ জিপি হাওয়ার্থ
* ৯ এইচজে হাওয়ার্থ
* ১০ ম্যাককেচনি
* ১১ মরিসন
* ১২ পার্কার
* ১৩ ওয়াডসওয়ার্থ (উইঃ)

 | নিউজিল্যান্ড |
**জননী জন্মভূমিশ্চ স্বর্গাদপি গরীয়সী** (দেবনাগরী লিপি: जननी जन्मभूमिश्च स्वर्गादपि गरीयसी; আইএএসটি: **Jananī janmabhūmiśca svargādapi garīyasī**, উচ্চারণ [d͡zʌnʌni d͡zʌnmʌbʱumist͡sʌ swʌrɡadʌpi ɡʌrijʌsi]) হলো সংস্কৃত ভাষায় একটি শ্লোকের অংশবিশেষ এবং নেপালের জাতীয় নীতিবাক্য।

অনুবাদ
------

"*মা (জননী) ও জন্মভূমি স্বর্গের চেয়েও শ্রেয়।*"

উৎস
---

চরণটি হিন্দু মহাকাব্য রামায়ণের কোনো পুনঃবৃত্তি থেকে আগত হতে পারে। তবে সমালোচক সংস্করণে এটি উপস্থিত নয়।

তার ওপর শ্লোকটির দুইটি রূপ পাওয়া যায়। প্রথম রূপে (৬:১২৪:১৭, মাদ্রাজের হিন্দু প্রচার প্রেস থেকে ১৯৩০ খ্রিষ্টাব্দে টি আর কৃষ্ণচারী এবং সম্পাদক টি আর বেঙ্কোবা চারী কর্তৃক প্রকাশিত সংস্করণে প্রাপ্ত) ভরদ্বাজ মুনি রামের উদ্দেশ্যে বলেন:

मित्राणि धन धान्यानि प्रजानां सम्मतानिव |  

जननी जन्म भूमिश्च स्वर्गादपि गरीयसी ||  

অনুবাদ: "মিত্র, ধন এবং ধান্যকে পৃথিবীতে সম্মানিত করা হয়। (কিন্তু) জননী ও জন্মভূমি স্বর্গের চেয়েও শ্রেয়।"

অন্য রূপ অনুযায়ী রাম লক্ষ্মণকে বলে:  

अपि स्वर्णमयी लङ्का न मे लक्ष्मण रोचते |  

जननी जन्मभूमिश्च स्वर्गादपि गरीयसी ||  

অনুবাদ: "হে লক্ষ্মণ, এমনকি এই স্বর্ণময় লঙ্কাও আমাকে আকৃষ্ট করে না। জননী ও জন্মভূমি স্বর্গের চেয়েও শ্রেয়।"

আরও দেখুন
---------

* নেপাল প্রবেশদ্বার

* রামায়ণ
* নেপালের জাতীয় প্রতীক
* রাষ্ট্রীয় নীতিবাক্য সমূহের তালিকা

তথ্যসূত্র
---------

1. ↑  "The Rāmāyaṇa"। *bombay.indology.info*। সংগ্রহের তারিখ জুন ১০, ২০২০।
2. ↑  "Valmiki Ramayana - Yuddha Kanda"। *www.valmikiramayan.net*। মে ১৫, ২০১৯ তারিখে মূল থেকে আর্কাইভ করা। সংগ্রহের তারিখ জুন ১০, ২০২০।

বহিঃসংযোগ
---------

  ওয়েব্যাক মেশিনে আর্কাইভকৃত ২৫ অক্টোবর ২০২০ তারিখে
***টিক টিক টিক*** (তামিল: டிக் டிக் டிக்; বাংলা: ঘড়ির শব্দ) ১৯৮১ সালে মুক্তিপ্রাপ্ত একটি রহস্য-অপরাধ বিষয়ক তামিল চলচ্চিত্র যেটি পরিচালনা করেছিলেন তামিল চলচ্চিত্র শিল্পের খ্যাতনামা পরিচালক পি. ভারতীরাজা এবং প্রযোজনায় ছিলেন প্রকাশ আর. সি.। চলচ্চিত্রটির মুখ্য চরিত্রে ছিলেন কমল হাসান এবং মাধবী। এছাড়া স্বপ্না এবং রাধাও গুরুত্বপূর্ণ ভুমিকায় অভিনয় করেন। ১৯৮৪ সালে চলচ্চিত্রটির হিন্দি সংস্করণ 'কারিশমা' মুক্তি পায়, ওখানেও কমল হাসান একই ধরনের চরিত্রে অভিনয় করেন।

কাহিনীইঙ্গিত
------------

ওবেরয় (শ্যামসুন্দর এল. অসরনি) একজন শিল্পপতি। সে বিভিন্ন সুন্দরী নারীদের শরীরের ভেতরে চালাকির সঙ্গে বেহুঁশ করে মুক্তা ঢুকিয়ে রাখে, পরে নারীটিকে হত্যা করে তার শরীর থেকে মুক্তাটি বের করে। দিলীপ (কমল হাসান) হচ্ছে একজন ফটোগ্রাফার যে লক্ষ্মী নারায়ণের (থেঙ্গাই শ্রীনিবাসন) মালিকানাধীন একটি পত্রিকা অফিসে কাজ করে। দিলীপ এবং সারদা (মাধবী) একে অপরের প্রেমে পড়ে যায়, সারদা ওবেরয়ের সুন্দরী প্রতিযোগিতায় জয়ী হয়েছিল। ওবেরয়ের লোকজন মিস ইন্ডিয়া 'শের্লী' (সারিকা ঠাকুর) এবং স্বপ্না ও রাধাকে হত্যা করে তাদের দেহ থেকে মুক্তা বের করে ফেলে যেটি আগেই চালাকি করে ঢুকানো হয়েছিল। সারদার ঊরুতে মুক্তা ঢুকানো থাকে, তবে তাকে খুন করতে ব্যর্থ হয় দুর্বৃত্তরা। পুলিশ দিলীপকে খুনী মনে করে নেয়। দিলীপ একসময় অপরাধের মূল হোতা ওবেরয়কে খুঁজে বের করতে পারে এবং সিনেমার শেষদিকে দেখা যায় যে ওবেরয় আত্মহত্যা করে।

চরিত্র
------

* দিলীপ - কমল হাসান
* সারদা - মাধবী
* থিয়াগরজন - ভিক্টর
* স্বপ্না - স্বপ্না
* রাধা - রাধা
* ওবেরয় - শ্যামসুন্দর এল. অসরনি
* লক্ষ্মী নারায়ণ - তেঙ্গাই শ্রীনিবাস
* সারদার পিতা - ভি. কে. রামস্বামী
* নিশা - নিশা নূর
* মিস ইন্ডিয়া 'শের্লী' - সারিকা ঠাকুর

তথ্যসূত্র
---------

1. ↑  "Tik Tik Tik"। cinesouth। সংগ্রহের তারিখ ২০১৩-১০-০৬। [*স্থায়ীভাবে অকার্যকর সংযোগ*]
2. ↑  "Tik Tik Tik Songs"। raaga। সংগ্রহের তারিখ ২০১৩-১০-০৬।
3. ↑  "Tik Tik Tik Songs"। tamiltunes। সংগ্রহের তারিখ ২০১৩-১০-০৬।

বহিঃসংযোগ
---------

* ইন্টারনেট মুভি ডেটাবেজে *টিক টিক টিক*  উইকিউপাত্তে এটি সম্পাদনা করুন (ইংরেজি)
**জনতা কলেজ** বাংলাদেশের উত্তরাঞ্চলের নীলফামারী জেলার ডিমলা উপজেলায় অবস্থিত একটি কলেজ। কলেজটি ১৯৯৩ সালে প্রতিষ্ঠিত হয়। বর্তমানে কলেজটি জাতীয় বিশ্ববিদ্যালয় অধিভুক্ত।

ইতিহাস
------

জনতা কলেজ ১৯৯৩ সালে উপজেলার দ্বিতীয় কলেজ হিসেবে প্রতিষ্ঠিত হয়। প্রতিষ্ঠাকালীন সময়ে কলেজটিতে রাজশাহী শিক্ষা বোর্ডের অধীনে শুধু উচ্চ মাধ্যমিক পর্যায়ে পড়ানো হতো। ২০১০ সালে স্নাতক (পাশ) কোর্স চালু হয়।

বর্তমান চিত্র
-------------

বর্তমানে জনতা কলেজে ৩টি বিষয়ে স্নাতক (সম্মান) ২টি বিভাগে স্নাতক (পাশ) এবং উচ্চ মাধ্যমিক পর্যায়ে পাঠ্যদান করা হয়।

বিভাগসমূহ
---------

* উচ্চ মাধ্যমিক
	+ মানবিক বিভাগ
	+ বিজ্ঞান বিভাগ
	+ ব্যবসায় শিক্ষা বিভাগ
* স্নাতক (পাশ)
	+ বিএ
	+ বিএসএস
* স্নাতক (সম্মান)
	+ রাষ্ট্রবিজ্ঞান
	+ অর্থনীতি
	+ ইতিহাস

সহশিক্ষা কার্যক্রম
------------------

তথ্যসূত্র
---------

1. ↑  "নীলফামারী জেলার কলেজের তালিকা"। ৪ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।

বহিঃসংযোগ
---------

* জনতা কলেজ নীলফামারী জেলা তথ্য বাতায়ন

টেমপ্লেট:নীলফামারী জেলার শিক্ষাপ্রতিষ্ঠান
গোপালপুর এ একটি সমুদ্র সৈকত
**গঞ্জাম জেলা** (ওড়িয়া: ଗଞ୍ଜାମ ଜିଲ୍ଲା, প্রতিবর্ণী. **গঞ্জাম জিল্লা**) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৯শে চৈত্র ১৩৪২ বঙ্গাব্দে (১লা এপ্রিল ১৯৩৬ খ্রিষ্টাব্দে) উৎকল সংগঠন গড়ে ওঠির সময় এই জেলাটির আত্মপ্রকাশ ঘটে৷ আবার ১৫ই আশ্বিন ১৩৯৯ বঙ্গাব্দে (২রা অক্টোবর ১৯৯২ খ্রিষ্টাব্দে) পুর্বতন গঞ্জাম জেলাটি থেকে গজপতি ও গঞ্জাম দুটি জেলা গঠন করা হয়৷ গঞ্জাম জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ছত্রপুর শহরে অবস্থিত এবং ব্রহ্মপুর মহকুমা, ভঞ্জনগর মহকুমা, ছত্রপুর মহকুমা নিয়ে গঠিত৷

নামকরণ
------

গঞ্জাম জেলার এই 'গঞ্জাম' নামটি এসেছে 'গঞ্জ-ই-আম' থেকে৷ আরবি এই শব্দের অর্থ বিশ্বের শস্যাগার৷ আবার অন্যমতে ঐ অঞ্চলের মধ্য দিয়ে প্রবাহিত রুশিকুল্য নদীর তীরে অবস্থিত ইউরোপীয়ানদের দ্বারা নির্মিত গঞ্জাম দুর্গের নামে ঐ অঞ্চলের নাম, তবে দুর্গের নাম আগে এসেছে নাকী জায়গার নাম সেই নিয়ে বিবাদ রয়েছে৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে ওড়িশা রাজ্যের নয়াগড় জেলা*৷ *জেলাটির উত্তর পূর্বে(ঈশান) ওড়িশা রাজ্যের নয়াগড় জেলা*৷ *জেলাটির পূর্বে ওড়িশা রাজ্যের পুরী জেলা ও ওড়িশা রাজ্যের খোর্দা জেলা*৷ *জেলাটির দক্ষিণে অন্ধ্র প্রদেশ রাজ্যের শ্রীকাকুলাম জেলা*৷ *জেলাটির দক্ষিণ পশ্চিমে(নৈঋত) ওড়িশা রাজ্যের গজপতি জেলা*৷ *জেলাটির পশ্চিমে ওড়িশা রাজ্যের কন্ধমাল জেলা*৷ *জেলাটির উত্তর পশ্চিমে(বায়ু) ওড়িশা রাজ্যের কন্ধমাল জেলা*৷ জেলাটির দক্ষিণ পূর্বে(অগ্নি) বঙ্গোপসাগর অবস্থিত৷

জেলাটির আয়তন ৮২০৬ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৫.২৭%৷

ভাষা
----

গঞ্জাম জেলায় প্রচলিত ভাষাসমূহের পাইচিত্র তালিকা নিম্নরূপ -





২০১১ অনুযায়ী গঞ্জাম জেলার ভাষাসমূহ

  **ওড়িয়া** (৯১.২৯%)  **তেলুগু** (৭.১৭%)  কুই (০.৪৫%)  অন্যান্য (১.০৯%)

ধর্ম
----

জনসংখ্যার উপাত্ত
----------------

মোট জনসংখ্যা ৩১৬০৬৩৫(২০০১ জনগণনা) ও ৩৫২৯০৩১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১ম৷ ওড়িশা রাজ্যের ৮.৪১% লোক গঞ্জাম জেলাতে বাস করেন৷ জেলার জনঘনত্ব ২০০১ সালে ৩৮৫ ছিলো এবং ২০১১ সালে তা বৃদ্ধি পেয়ে ৪৩০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৬৬% , যা ১৯৯১-২০১১ সালের ১৬.৮৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮৩(সমগ্র) এবং শিশু(০-৬ বৎ) লিঙ্গানুপাত ৯০৮৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃৃতি
------------------

শিক্ষা
------

জেলাটির স্বাক্ষরতা হার ৬০.৭৭%(২০০১) তথা ৭১.০৯%(২০১১)৷ পুরুষ স্বাক্ষরতার হার ৭৫.২২%(২০০১) তথা ৮০.৯৯%(২০১১)৷ নারী স্বাক্ষরতার হার ৪৬.৪৪%(২০০১) তথা ৬১.১৩% (২০১১)৷ জেলাটিতে শিশুর অনুপাত সমগ্র জনসংখ্যার ১১.৯১%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2
**অরুমাইথুরাই থার্মালেচুমি** ছিলেন শ্রীলঙ্কার ১৭ বছর বয়সী একজন সংখ্যালঘু তামিল মহিলা যিনি ১১ ফেব্রুয়ারি ১৯৯৬ সালে ত্রিনকোমালির কুমারপুরমে শ্রীলঙ্কার সরকারি সশস্ত্র বাহিনীর দ্বারা ধর্ষিত ও নিহত হন এবং এই কারণে শ্রীলঙ্কার গৃহযুদ্ধের কারণ হয়ে ওঠেন তিনি।

ঘটনা
----

থার্মালেচুমি তার প্রতিবেশী মোজেজ বিজয়ার ছেলে অ্যান্টনি জোসেফকে কিলিভেডির পড়াশোনার জায়গা থেকে আনতে গিয়েছিলন এবং ফিরে যাওয়ার সময় তাঁকে একটি দুধ সংগ্রহ কেন্দ্রে নিয়ে গিয়ে ধর্ষণ করে হত্যা করা হয়েছিল। অ্যান্টনি জোসেফ, যে কিনা এটি থামাবার চেষ্টা করেছিলেন তাঁকেও গুলি করা হয়েছিল।

সরকারি তদন্ত
------------

এই মামলায় এখন পর্যন্ত কোনো ধরনের অগ্রগতি হয়নি এবং কাউকে দোষী সাব্যস্তও করা হয়নি এই কারণে। মামলাটি অমীমাংসিত রয়েছে।

আরো দেখুন
---------

* শ্রীলঙ্কায় তামিলদের বিরুদ্ধে যৌন সহিংসতা
* ইদা কারমেলিত্তা

তথ্যসূত্র
---------

1. 1 2  "Sri Lanka: *Wavering Commitment to Civil Rights*"। *অ্যামনেস্টি ইন্টারন্যাশনাল* (ইংরেজি ভাষায়)। ১৩ আগস্ট ১৯৯৬।
2. 1 2  "*Asia: Refuge! Ethnicity and nationality. Refugees in Asia*"। *অ্যামনেস্টি ইন্টারন্যাশনাল* (ইংরেজি ভাষায়)। ৩০ সেপ্টেম্বর ১৯৯৭।
3. ↑  "UA 35/96 Extrajudicial executions / Fear of further killings"। www.derechos.org। সংগ্রহের তারিখ ১৪ ফেব্রুয়ারি ২০১৫।
4. ↑  "Focusing on the Killiveddy Massacre"। মার্চ ১৩, ২০০৭ তারিখে মূল থেকে আর্কাইভ করা। সংগ্রহের তারিখ জুলাই ১৪, ২০০৭।
**ওতিলিয়া ব্রুমা** (জন্ম ১৩ জুন ১৯৯২; সুচাভা, রোমানিয়া), ওরফে **ওতিলিয়া**, হলেন একজন রোমানীয় পপ গায়িকা। ওতিলিয়া শৈশব থেকেই সংগীতের প্রতি আগ্রহী ছিলেন। ২০১৪ সালে তিনি "বিলিওনেরা" গানটি প্রকাশ করে সাফল্য অর্জন করেন, গানটি তাকে আন্তর্জাতিক খ্যাতি এনে দেয়। তারপর থেকে, ওতিলিয়াকে "বিলিওনেরা" নামেও অভিহিত করা হয়। ২০১৪ সালের গ্রীষ্মে, বিলিওনেরা গানটি বুলগেরিয়া, তুরস্ক, গ্রিস, পাকিস্তান এবং ভারতের রেডিওতে প্রচারিত হয় ও সেইসব দেশে গানটি চার্টের #১ নং-এ পৌঁছায়।

প্রাথমিক জীবন
-------------

ওতিলিয়া ১৯৯২ সালের ১৩ জুন রোমানিয়ার সুচাভার একটি দরিদ্র পরিবারে জন্মগ্রহণ করেন। তার মায়ের নাম আদ্রিয়ানা ব্রুমা।

সঙ্গীত একক
----------

* *বিলিওনেরা* (২০১৪)

তথ্যসূত্র
---------

1. ↑  "জামদানি শাড়িতে ঢাকা মাতাবেন ওতিলিয়া | বিনোদন"। *সময় সংবাদ*। সংগ্রহের তারিখ ২০২২-০৭-২৪।
2. ↑  "Otilia "Bilionera" a cucerit Turcia. Piesa are..."। *romaniatv.net*। ২৩ জানুয়ারি ২০১৫।
3. ↑  "Otilia a primit din partea ambasadorului Turciei premiul "Cel mai celebru artist al anului 2014 in Turcia""। *newsbucovina.ro*।

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* মিউজিকব্রেইন্‌জ শিল্পী

 |
***মণিচিত্রতজু*** (অনু. দ্য অর্নেট লক) হল একটি ১৯৯৩ সালের ভারতীয় মালয়ালম ভাষার মহাকাব্যিক মনস্তাত্ত্বিক হরর ফিল্ম যা ফাজিল দ্বারা পরিচালিত, মধু মুত্তম রচিত এবং স্বর্গচিত্র আপাচান দ্বারা প্রযোজিত।  ত্রিবাঙ্কুরের একটি পরিবারের সাথে আলুমুট্টিল থারাভাদে ঘটে যাওয়া একটি ট্রাজেডিমূলক ঘটনা থেকে গল্পটি গ্রহণ করা হয়েছে।  ছবিটিতে অভিনয় করেছেন মোহনলাল, সুরেশ গোপী এবং শোবানার সাথে নেদুমুদি ভেনু, ইনোসেন্ট, বিনয় প্রসাদ, কেপিএসি ললিতা, শ্রীধর, কেবি গণেশ কুমার, সুধীশ এবং থিলাকান।

পরিচালনা করেছেন Priyadarshan। Siddique–Lal এবং Sibi Malayil তাঁদের সহ-পরিচালক হিসেবে এই সিমেমায় কাজ করেছেন।

সিনেমাটোগ্রাফি করেছেন ভেনু, সহকারি সিনেমাটোগ্রাফি ছিলেন আনন্দাকুট্টান এবং সানি জোসেফ। সিনেমাটি সম্পাদনা করেছেন টি. আর. শেখর। মুভিতে প্রদর্শিত মূল গানগুলি এম জি রাধাকৃষ্ণান দ্বারা রচিত হয়েছিল, আর ব্যাকগ্রাউন্ড স্কোর জনসন দ্বারা রচিত হয়েছিল। চলচ্চিত্রটি সম্পূর্ণ বিনোদন প্রদানকারী শ্রেষ্ঠ জনপ্রিয় চলচ্চিত্রের জন্য জাতীয় চলচ্চিত্র পুরস্কার জিতেছে এবং শোভনা গঙ্গা/নাগাভল্লী চরিত্রে অভিনয়ের জন্য শ্রেষ্ঠ অভিনেত্রীর জন্য জাতীয় চলচ্চিত্র পুরস্কারে ভূষিত হয়েছেন।

চলচ্চিত্রটি একটি অতিপ্রাকৃত থিম নিয়ে কাজ করেছিল যা সেই সময়ে ভারতীয় চলচ্চিত্রে প্রচলিত ছিল না। ছবিটি একটি রিলিজ থিয়েটারে ৩১৯ দিন পূর্ণ করেছে। চারটি ভাষায় পুনঃনির্মাণ করা হয়েছিল *মণিচিত্রতজু* - মধ্যে কন্নড়ে নামে *Apthamitra* নামে, তামিলে *চন্দ্রমুখী* নামে, বাংলায় *রাজমহল* এবং হিন্দিতে *Bhool Bhulaiyaa* - এবং সবগুলোই বাণিজ্যিকভাবে ভীষণ সফল হয়েছে। *গীতাঞ্জলি*, প্রিয়দর্শন এবং মোহনলাল দ্বারা পরিচালিত একটি স্পিন-অফ ডক্টর সানি জোসেফের ভূমিকায় ২০১৩ সালে নির্মিত হয়েছিল। এটি একটি অন্যতম শ্রেষ্ঠ মালায়লম সিনেমা ছিল।

তথ্যসূত্র
---------

1. ↑  "Made in Malayalam"। *The Times of India*। ৬ মার্চ ২০১৬। সংগ্রহের তারিখ ৯ জুলাই ২০১৬।
2. ↑  "High five"। *The Hindu*। ১৬ জুন ২০১৬। সংগ্রহের তারিখ ৯ জুলাই ২০১৬।
3. ↑  *Social Mobility in Kerala: Modernity and Identity in Conflict*। *Filippo Osella, Caroline*। Pluto Press। ২০০০। পৃষ্ঠা 264। আইএসবিএন 0-7453-1693-X।
4. ↑  Nair, Sree Prasad (২২ এপ্রিল ২০১৬)। "4 Mohanlal film remakes that Akshay Kumar owned"। *CatchNews.com*। সংগ্রহের তারিখ ৬ ফেব্রুয়ারি ২০২০।
5. ↑  "Of Bhool Bhulaiya, and a classic dumbed down"। *Rediff.com*। ১৬ অক্টোবর ২০০৭। সংগ্রহের তারিখ ২৪ মে ২০১৩।
6. ↑  "Best Malayalam Movies: 10 Malayalam films to watch before you die"। *The Times of India*। সংগ্রহের তারিখ ২০২১-০৬-১০।
7. ↑  "Shobana reminisces on impact of Manichitrathazhu on film's "27 birthday" - Times of India"। *The Times of India* (ইংরেজি ভাষায়)। সংগ্রহের তারিখ ২০২১-০৭-০৮।